Viorica Paşcalău a urmat studii superioare în timp ce lucra ca femeie de serviciu la Universitatea de Vest din Timişoara. A absolvit Facultatea de Mecanică de la Politehnica din Timişoara cu media 8, iar apoi a făcut şi doi ani de master, obţininând diploma în “Sisteme Robotice cu Inteligenţă Artificială” . Nu şi-a schimbat însă locul de muncă. Femeia cu diplomă de inginer şi master în sisteme robotice lucrează şi astăzi ca îngrijitoare la Facultatea de Muzică din Timişoara.

“Am ajuns la o vorbă, dacă e să faci o facultate, dar şi altele în viaţă, trebuie să o faci la timpul ei. Dacă făceam facultatea la 20 de ani era altceva. E bine să faci facultatea la 20 de ani. Pe urmă apar problemele vieţii. Pot să spun că eu am făcut facultate de plăcere. Mi-a plăcut şi rămâne o amintire frumoasă pentru mine”, a povestit Viorica Paşcalău.

Femeia spune că a făcut facultatea cu gândul că va lucra cândva în învăţământ. Destinul nu i-a fost favorabil.

„Imediat după ce am terminat facultatea, o colegă de-a mea s-a angajat ca asistentă la universitate. Dar avea salariu mai mic decât mine. Pe mine nu m-a interesat ce sunt. Mă interesa salariul. Mi-ar fi plăcut să lucrez în cercetare sau să predau. La ultima variantă m-am gândit mai mult. Puteam să mă duc profesor şi acum, pe la nu ştiu ce sate. Dar nu am mai vrut”, a mai afirmat Paşcalău.







„Nu am de gând să mai fac altceva" Imediat după ce am terminat facultatea, o colegă de-a mea s-a angajat ca asistentă la universitate. Dar avea salariu mai mic decât mine. Pe mine nu m-a interesat ce sunt. Mă interesa salariul.La ultima variantă m-am gândit mai mult. Puteam să mă duc profesor şi acum, pe la nu ştiu ce sate. Dar nu am mai vrut”, a mai afirmat Paşcalău.

Nu s-au schimbat multe lucruri în viaţa ei, chiar dacă spune că şi-a depus CV-ul în numeroase locuri. Fiind absolventă de liceu economic, ar fi putut lucra oricând şi în comerţ. A şi avut oferte de la mai multe supermarketuri din Timişoara, ca vânzătoare la casă, dar le-a refuzat pentru că trebuia să lucreze şi sâmbătă şi duminică.

“Nu am de gând să mai fac altceva. E mai lejer aici. Nu mai sunt nici eu tânără. Plus că o am şi pe mama acasă, are 83 de ani, trebuie să am grijă de ea. Unde trebuia să mă duc trebuia lucrez sâmbătă şi duminică, aş mai fi putut merge la o multinaţională, dar la Sânnicolaul Mare, însă eu nu vreau să fac naveta”, a mai povestit Viorica Paşcalău, care după terminarea liceului a fost cofetar la cantina Universităţii Politehnica. A ajuns femeie de serviciu după închiderea cantinei. Lucrează ca îngrijitoare la Facultatea de Muzică din 2008.



Portarul de la Conservator



Viorica Paşcalău are acum o responsabilitate în plus. Este şi portarul Facultăţii de Muzică cu sediul în Piaţa Libertăţii din Timişoara.

“La universitate toate posturile sunt blocate. Este exclus să se facă angajări. Avem un portar de după masă şi seara, dar dimineaţa nu are cine să stea. Aşa că fac eu şi treaba asta, deşi nu sunt plătită în plus”, a mai declarat Viorica Paşcalău.



”, a mai declarat Viorica Paşcalău.

În clădirea în care funcţionează Facultatea de Muzică se mai află încă patru instituţii, printre care şi Direcţia Agricolă. Cu toate că ghereta cu portar aparţine facultăţii, toţi cei care au nelămuri apelează la Viorica Paşcalău. În clădirea respectivă se află şi biroul europarlamentarei Maria Grapini.

“Le dau indicaţii, le spun unde trebuie să ajungă, ce să fac? Nu e treaba mea, dar îi ajut pe oameni dacă pot. La mine sunt toate cheile sălilor de la facultate. Studenţii şi profesorii vin să ia şi să predea cheile, iar eu trec totul într-o condică”, ne mai spune femeia.





, ne mai spune femeia.

„Viorica Paşcalău este foarte spirituală, cultivată. A făcut o facultate dificilă pe bune, nu cu pile şi nu cu examene cumpărate. Că nu a reuşit mai mult în viaţă este altceva. De regulă dăm vina pe toată lumea, niciodată pe noi. Acum să dăm vina pe destin. Ea e o femeie modestă. Poate prea modestă”, a declarat Steliana Prelipceanu, şefa departamentului Administrativ al Facultăţii de Muzică.